**Referat fra møte i Ad hoc-utvalget for parkeringsanlegg 2020**

Kommunehuset tirsdag 01.09.20 fra kl. 18.00 – 20.00

**Følgende var tilstede:**Ragni MacQueen Leifson (A)
Mona K. Stray Rambo (H)
Jan Einar Henriksen (V)
Lill Jorunn Larsen (Krf)

Vara:
Halvor Skåli (H)
Gro Øymyr (R)

Fra Risør By AS
Espen Henriksen
Unni O. Norman
Maria Nemeth Kildal

Ikke tilstede
Espen Hageli Henriksen (V)
Jens Høybø (Ap)

**Agenda:**

1. Referat fra møte 25.08 og agenda godkjennes
2. Presentasjon av status for implementering av parkeringsplanen ved avd. leder for teknisk, Odd Arne Børset.
3. Undersøkelse av ulike faktorer i et utvalg byer som har parkeringsanlegg

**Dag Eikeland og parkeringsinnspill til sentrumsplanen**

Dag Eikeland har sendt mail og ønsker å komme til utvalget og presentere sine planer for parkering i Risør. Planene som Dag Eikeland har for hotell-tomten, er spilt inn i sentrumsplanen og flere politikere var på befaring der i juni 2020. Eikeland inviteres til neste møte.

**Referatet ble godkjent med følgende innspill:**

Til presentasjonen fra Egestad:
Mye strøm inn til bygget til lading av el-bil, også til hurtiglading

Noe uenighet om dette punktet inn i møte.
Strømkapasitet inn til Risør bør avklares i forbindelse med hurtiglading.

Til stikkord fra diskusjon:

Det er svært viktig med korttidsparkering i sentrumsgatene.

**Undersøkelse i et utvalg byer som har parkeringsanlegg**

Unni har gjennomført en undersøkelse av ulike faktorer i et utvalg byer som har parkeringsanlegg. Svarene hun fikk har hun satt opp i en tabell og denne sendes til utvalgets medlemmer når Unni har fått svar fra Arendal.

**Stikkord fra diskusjon i møte**

Kostnader

Teknologiutvikling ved bygging av parkeringsanlegg

Klima- og miljø

Finansiering – finansiering av en eller flere? Crowdfunding

Lokasjoner – hvor mange lokasjoner har vi og hvor mange ønsker vi å utrede på nytt?

**SWOT – analyse**

For å komme videre og enes om ett eller to alternativer for lokalisering av parkeringsanlegg i Risør sentrum, ble det foreslått å gjennomføre en SWOT-analyse i neste møte.

Det er også ønskelig å høre fra noen som kan dette med parkeringsanlegg

En ekspert fra et firma som jobber med å bygge?

Eller en som finansierer i parkeringsanlegg – hvilke faktorer må være tilstede for at noen skal ønske å investere i et anlegg i fjell? Peder Syrdalen har investert i mange anlegg i Arendal, og kan være en vi skal spørre.

**Til neste møte:**

Ragni kan ikke delta på neste møte, Mona leder det.

Dag Eikeland er invitert

Kommer med informasjon om parkeringsplassene i Rema 1000 bygget

Forsøker å få noen raske avklaringer på strøm og strømtilførsel til Risør

Det legges opp til å gjennomføre en SWOT-analyse